《访南华宝林谒六祖》
明代·郭棐

窣堵巃嵷倚碧霄，四山灵气护仙寮。云边袈影开金刹，天外红光度石桥。

客到鸣钟群籁应，僧来说偈五花飘。瓣香一缕心如见，笑对菩提思泬寥。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。